Ο **Αχμέντ Μουμπάρακ Ομπαΐντ Αλ Μαχαϊζρί** (αραβικά: أحمد مبارك أحمد عبيد المحيجري‎), γεννήθηκε 23 Φεβρουαρίου 1985), γνωστός ως **Αχμέντ Μουμπάρακ** ή **Αχμέντ Κανό**, είναι Ομανός ποδοσφαιριστής, ο οποίος αγωνίζεται ως μέσος για την Αλ Σουβάικ Κλαμπ. Είναι ο πρώτος σε  διεθνείς συμμετοχές ποδοσφαιριστής της χώρας του με 183.

Καριέρα σε συλλόγους
--------------------

Ο Αχμέντ Μουμπάρακ έχει παίξει στο παρελθόν για διάφορους συλλόγους σε χώρες του Συμβουλίου Συνεργασίας του Κόλπου, όπως: οι Αλ Ουέντα Κλαμπ, Αλ Αχλί Σαουντί ΦΚ, Αλ Φάτεχ Σ.Κ. και Ετιφάκ Φ.Κ. της Σαουδικής Αραβίας, οι Αλ Αΐν ΦΚ και Ντουμπάι ΚΣΚ των Ηνωμένων Αραβικών Εμιράτων, οι Αλ Ουακρά ΣΚ, Αλ Ραγιάν ΣΚ και Αλ Σαϊλία ΣΚ του Κατάρ και Αλ Νάσερ Σ.Κ. του Κουβέιτ. Στις 5 Σεπτεμβρίου 2013, υπέγραψε μονοετές συμβόλαιο με την Φάνγια Σ.Κ. του Πρωταθλήματος Ομάν. Στις 13 Ιουλίου 2014, υπέγραψε μονοετές συμβόλαιο με την πρώτη του επαγγελματική ομάδα στο Ομάν, την Αλ Ορούμπα Σ.Κ..

Εθνική ομάδα
------------

Ο Αχμέντ Μουμπάρακ επιλέχθηκε για πρώτη φορά στην Εθνική Ομάν το 2003.

### Κύπελλο Αραβικού Κόλπου

Ο Αχμέντ Μουμπάρακ αγωνίστηκε στις διοργανώσεις 2003, 2004, 2007, 2009, 2010, 2013, 2014 και 2017 του Κυπέλλου Αραβικού Κόλπου. Στη διοργάνωση του 2003, σημείωσε ένα γκολ σε μια σημαντική νίκη με 2-0 εναντίον των Ηνωμένων Αραβικών Εμιράτων. Στη διοργάνωση του 2014, σημείωσε ένα γκολ στην ισοπαλία με 1-1 εναντίον του Ιράκ. Στη διοργάνωση του 2017, σκόραρε ένα κρίσιμο πέναλτι σε μια δύσκολη νίκη με 1-0 εναντίον της διοργανώτριας χώρας, Κουβέιτ. Κέρδισε το βραβείο του πολυτιμότερου παίκτη στο Κύπελλο Αραβικού Κόλπου 2017, για τη συνεισφορά του στην επιτυχία του Ομάν στη διοργάνωση.

### Ασιατικό Κύπελλο Ποδοσφαίρου

Ο Αχμέντ Μουμπάρακ έχει εμφανιστεί στους προκριματικούς των Ασιατικών Κυπέλλων του 2004, του 2007, του 2011, του 2015 και του 2019, καθώς και στην τελική φάση των διοργανώσεων του 2004, 2007, 2011 και 2015.

### Προκριματικά Παγκοσμίου Κυπέλλου

Έχει συμμετάσχει στις προκριματικές του Παγκοσμίου Κυπέλλου του 2006, τους προκριματικούς του Παγκοσμίου Κυπέλλου του 2010 και 14 εμφανίσεις στους προκριματικούς του Παγκοσμίου Κυπέλλου του 2014. Στα προκριματικά του Παγκοσμίου Κυπέλλου του 2010, σημείωσε ένα γκολ στην ισοπαλία με 1-1 με αντίπαλο την Ιαπωνία. Σημείωσε τρία γκολ στους προκριματικούς του Παγκοσμίου Κυπέλλου του 2014: το πρώτο στον δεύτερο γύρο των προκριματικών στη νίκη με 2-0 επί της Μιανμάρ και τα άλλα δύο γκολ στον τέταρτο γύρο, το ένα στη νίκη με 2−1 επί της Ιορδανίας και το άλλο στην ήττα με 1−2 από την Ιαπωνία. Το Ομάν μπήκε στο τελευταίο παιχνίδι της φάσης ομίλων με την ευκαιρία να προκριθεί τουλάχιστον στα πλέι οφ, αλλά η ήττα με 1-0 από την Ιορδανία το απέκλεισε από τη διοργάνωση.

Στατιστικά
----------

### Διεθνείς συμμετοχές

*Τελευταία ενημέρωση: 9 Ιουνίου 2021*

| Εθνική Ομάν |
| --- |
| Έτος | Συμμ. | Γκολ |
| 2003 | 6 | 1 |
| 2004 | 17 | 3 |
| 2006 | 6 | 0 |
| 2007 | 14 | 1 |
| 2008 | 14 | 1 |
| 2009 | 12 | 0 |
| 2010 | 10 | 0 |
| 2011 | 11 | 3 |
| 2012 | 8 | 2 |
| 2013 | 13 | 0 |
| 2014 | 13 | 2 |
| 2015 | 14 | 2 |
| 2016 | 5 | 1 |
| 2017 | 9 | 4 |
| 2018 | 12 | 0 |
| 2019 | 16 | 3 |
| Σύνολο | 180 | 23 |

Τίτλοι και διακρίσεις
---------------------

**Αλ Ορούμπα**

* Πρωτάθλημα Ομάν : 2001-02
* Σούπερ Καπ Ομάν (2): 2000, 2002

**Αλ Αΐν ΦΚ**

* Κύπελλο ΗΑΕ : 2005
* Κύπελλο Ομοσπονδίας ΗΑΕ : 2005

**Αλ Ραγιάν ΣΚ**

* Κύπελλο Εμίρη του Κατάρ : 2006

**Φάνγια**

* Κύπελλο Ομάν : 2013

Δείτε επίσης
------------

* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

Παραπομπές
----------

1. ↑  «Malaysia's Soh Chin Ann tops FIFA's Century Club, five Asian legends in top 10». Ανακτήθηκε στις 30 Αυγούστου 2021.
2. ↑  «Ronaldo, Ramos and Buffon - Who are the players with most international appearances?». Ανακτήθηκε στις 5 Νοεμβρίου 2021.
3. ↑  «فنجاء يتعاقد مع أحمد مبارك كانو نجم المنتخب العماني». Koora.com.
4. ↑  «العروبة يتعاقد مع كانو وسعد سهيل وهاشم صالح الي نادي صلالة». Lo3btna.com. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 3 Δεκεμβρίου 2020.
5. ↑  «Kuwait vs Oman 0-1». soccerway.com. 25 Δεκεμβρίου 2017. Ανακτήθηκε στις 10 Ιανουαρίου 2018.
6. ↑  «Oman vs Japan 1-1». soccerway.com. 7 Ιουνίου 2008.
7. ↑  «Myanmar vs Oman 0-2». soccerway.com. 28 Ιουλίου 2011.
8. ↑  «Oman vs Jordan 2-1 Match Report». fifa.com. Αρχειοθετήθηκε από το πρωτότυπο στις 8 Ιανουαρίου 2015. Ανακτήθηκε στις 3 Δεκεμβρίου 2020.
9. ↑  «Oman vs Japan 1-2 Match Report». fifa.com. Αρχειοθετήθηκε από το πρωτότυπο στις 8 Ιανουαρίου 2015. Ανακτήθηκε στις 3 Δεκεμβρίου 2020.
10. ↑  «Jordan vs Oman 1-0 Match Report». fifa.com. Αρχειοθετήθηκε από το πρωτότυπο στις 12 Ιανουαρίου 2015. Ανακτήθηκε στις 3 Δεκεμβρίου 2020.
11. ↑  Roberto Mamrund. «Ahmed Mubarak Obaid Al-Mahaijri - Century of International Appearances». RSSSF. Ανακτήθηκε στις 9 Ιουνίου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* (Αγγλικά) Προφίλ Ahmed Mubarak στο Soccerway
* (Γαλλικά) «Προφίλ του Ahmed Kano». *footballdatabase.eu*.
* Ahmed Mubarak Al-Mahaijri - ASIAN CUP Αυστραλία 2015
* Προφίλ στο transfermarkt.com